André Labarrère

André Labarrère, naskiĝinta 12 de januaro 1928 en Paŭo kaj mortinta 16 de majo 2006 pro kancero, estis politikisto de Francujo.
Li membriĝis en la Socialista Partio, sub kies standardo li elektiĝis al la Nacia Asembleo, Senato, fariĝis vicprezidanto de la Nacia Asembleo inter 1973 kaj 1974, subministro pri la rilatoj kun la Parlamento de 1981 ĝis 1986 kaj ankaŭ urbestro de Paŭo de 1971 ĝis 2006.

 Politika vidpunkto 
Kvankam ano de socialista partio li montriĝis liberala. Rilate al Eŭropa Konstitucio (2005) li kampanjis kontraŭ. Post la morto de la patrino li ne malkaŝis sian samseksamon, sed restis fraŭlo kaj montris sin malfavora al la ideo de geja geedziĝo.

 Administraciaj atingoj 
Inter la projektoj de André Labarrère por Paŭ menciindas la rango de tiu inter la pioniraj francaj urboj pri la uzo de optika kablo por interreta servo, la starigo de komputila industrio, la altnivela universitata centro, la Palaco de Sportoj kaj la urba hospitalo.

 Esperanto 
Estis iniciato de André Labarrère nomi Zamenhof parketon en la urbocentro de Paŭo. Rilate al la lingvaj rajtoj li subtenis leĝproponojn favorajn al Esperanton. Loka Esperanto-societo omaĝis lin per la titolo de honora membro. Ekspozicio pri Esperanto estis malfermita de li en la urba biblioteko. (Fonto: Carlos Pereira, http://www.kurso.com.br/, Leciono 12)

 Verkoj 
 Pierre-Joseph-Olivier Chauveau, Collection « Les Classiques Canadiens », Fidès, Montréal, 1962
 Les Laïques et la presse pédagogique au Canada français au XIXe siècle, Presse de l'Université Laval, Québec, 1963
 Les Instituteurs laïques au Canada français, 1836-1900, Presse de l'Université Laval, Québec, 1965
 Les Secrets de l'écriture, Édition du Jour, Montréal, 1969
 Monseigneur Laflèche, Collection « Les Classiques Canadiens », Fidès, Montréal et Paris, 1970
 Pau, Pyrénées-Atlantiques (64), Éditions SAEP, Colmar, 1972
 Votre écriture, Messieurs!, Éditions Ramsay, 1987 (ISBN 2-85956-621-X)
 Une Visite avec Huysmans, Réunion des musées nationaŭ, 1989 (ISBN 2-7118-0563-8)
 Pau, ville-jardin, Éditions Arthaud, Marrimpouey, 1992 (ISBN 2-7003-0432-2)
 L'Écriture des stars, Éditions Ramsay, 1992
 Le Bal des célibataires, Éditions Ramsay, 1992 (ISBN 2-84041-009-5)
 Le Baron rouge, Éditions Ramsay, 1997 (ISBN 2-84114-269-8)

 Biografio 
 Gracianne Hastoy, André Labarrère... le parfum des capucines, postface de Cédric Michon, éd. Atlantica, 2006 (ISBN 978-2843949524)

 Eksteraj ligiloj 




Labarrère, André
Kategorio:Francaj ministroj pri rilatoj kun la Parlamento